Foto Accident cu 3 morți pe Centura Avrigului, în Sibiu. Un camion a căzut de pe un pod lângă calea ferată, după impactul cu o mașină
Accident extrem de grav în Sibiu. Trei oameni au murit după ce o mașină și un camion s-au izbit violent pe Centura Avrigului. În urma impactului, camionul a căzut de pe un pod și a ajuns aproape de calea ferată. Trafic feroviar este blocat pe magistrala 200 Sibiu - Brașov. De asemenea, circulația autoturismelor în zonă a fost restricționată.
- Fenomenul televiziunii în România: Chefi la cuțite. Noua generație. Din 18 Martie, Luni, Marți și Miercuri 20:30 pe Antena 1 și AntenaPLAY. Hai la masă, România!
- Verdictul în dosarul Roșia Montană, așteptat astăzi. Oficialii de la Bucureşti se gândesc să facă plata despăgubirilor eșalonat
Potrivit Poliției Sibiu, traficul rutier este blocat pe DN1, pe Centura Avrigului, în urma unui accident rutier în care sunt implicate un ansamblu TIR și un autoturism.
"Având în vedere ca accidentul rutier s-a produs pe Centura Ocolitoare a orașului Avrig, le recomandăm conducătorilor auto să utilizeze ca rută ocolitoare orașul Avrig, pentru a ieși/intra pe DN1", a transmis Poliția Sibiu.
Accident pe Centura Avrigului. Roata camionului ar fi explodat în timpul mersului. Trafic feroviar blocat pe magistrala 200 Sibiu - Brașov
"Polițiștii rutieri, polițiștii de la transporturi și echipele medicale sunt la fața locului pentru desfășurarea intervenției medicale și cercetarea împrejurărilor producerii accidentului. Din primele cercetări efectuate, se pare că în urma unei explozii la o roată, un autocamion a intrat în coliziune cu un autoturism, după care a căzut de pe viaduct în apropierea terasamentului căii ferate, incidentul fiind soldat cu trei victime", a declarat Luciana Lazăr, purtătorul de cuvânt al IPJ Sibiu.
Serviciul de Ambulanță Județean Sibiu a intervenit cu un echipaj de tip B la ieșire din localitatea Avrig spre Brașov, pe centura ocolitoare pentru a veni în sprijinul victimelor. De asemenea, la locul accidentului se deplaseaza mai multe echipaje și de la ISU Sibiu.